[text en procés de redacció]

De les propostes recollides en aquest espai, les participants han
escollit per concretar en accions més detallades, les dotze
següents:

Diversitat d’esports pels adolescents.

Descripció de l’acció:

* S'ha afegit les activitats d’arts marcials, patinatge i ball.
També pistes de voleibol i beisbol.
* Cal aprofitar solars per construir equipaments per allotjar
tots els esports citats. Per exemple, el descampat del H&M a les
Corts.
* El projecte hauria d'estar enllestit a principis de 2022.

Pistes orientades a l’aprenentatge.

Descripció de l’acció:

* Construir més pistes i equipaments esportius al barri,
aprofitant espais no utilitzats, i accessibles a tota la
ciutadania, i equipades amb el material necessari per a la
pràctica dels esports que s'hi desenvolupin.
* Oferir una bossa de treball orientada a les persones expertes
en esports que puguin impartir cursos i tallers en aquest espai.
* Per tal que sigui accessible, caldrà que la quota sigui
reduïda, suficient per cobrir les despeses de personal i de
manteniment.

Assequibilitat de pistes i material esportiu.

Descripció de l’acció:

* Habilitar espais de recollida de roba i material esportiu a
prop dels centres educatius, i donar-ho a conèixer a través d'una
campanya informativa amb cartelleria, xarxes socials, missatges
directes a la bústia de casa, etc.
* Fomentar la donació de material esportiu entre les entitats del
districte.
* Crear una web per reclutar voluntaris, així com oferir
informació sobre preus de les pistes, i beques per assegurar
l'accessibilitat a l'equipament.
* Potenciar la pràctica de l'esport en infants, per tal que
millorin el seu rendiment i tenir accés a beques.
* Oferta de lloguer de material, gestionat per voluntaris.
* Tot gratuït.

Manteniment i ampliació dels espais per fer esport

Descripció de l’acció:

* Cal més manteniment, sobretot a les parts més antigues, dels
poliesportius.
* Més concretament, al poliesportiu de La Illa cal canviar el
sostre per arreglar les goteres, arreglar l'ascensor.
* Renovar i ampliar els patis dels instituts del districte
* Posar piscines públiques, per exemple al carrer Montnegre,
davant la residència: hi ha un parc gran que hi ha un sorral que
no s'utilitza.
* Per realitzar aquest somni, es podrien fer servir zones de la
ciutat no habitades o utilitzades, per construir-hi pistes o
parcs d'esports, dels quals n'hi hagi pocs a Barcelona.

Ampliar les zones esportives

Descripció de l’acció:

* Caldria trobar un lloc en desús adient per construir-hi nous
equipaments esportius. Per fer-ho, es proposa una passejada amb
totes les persones veïnes del districte que vulguin, acompanyades
de tècnics de l'ajuntament. L'objectiu és detectar possibles
espais on s'hi pogués ubicar el nou equipament, i altres
necessitats relacionades amb l'oferta d'activitats esportives al
districte.
* A l'hora de dissenyar el projecte, es proposa un procés
participatiu que impliqués a totes les persones interessades en
participar-hi. L'objectiu és consensuar el disseny del nou
equipament de manera col·lectiva, per tal d'assegurar que totes
les diversitats hi quedin representades.

Instal·lar màquines de fer exercici, generant energia
aprofitable.

Descripció de l’acció:

* Les màquines haurien de ser accessibles per persones amb
diversitat funcional
* Es podria fer al carrer. L'objectiu és que les persones amb
menys recursos econòmics puguin fer esport sense haver de pagar
un gimnàs
* Es podrien instal·lar al parc de La Illa i servirien de reforç
energètic pel centre comercial, o bé cedir l'energia generada a
hospitals, centres educatius, etc.
* Caldria dissenyar un sistema de turbines capaç de transformar
el moviment en energia i transmetre-la a on calgui
* Caldria que hi hagués 1 Premsa per cames, 2 bancs de pres de
pit, 1 màquina per dorsals, 15 bicicletes estàtiques, 10 màquines
d'el·líptica, 5 màquines de córrer i 1 màquina de rem
* Caldria també donar a conèixer l'espai i els seus usos a través
d'una campanya publicitària

Transformar l’esport en electricitat.

Descripció de l’acció:

* Es podrien posar en parcs grans com el de la Maternitat o en
carrers molt amples màquines per fer exercici que generin
electricitat amb turbines. Es podria delimitar una zona amb
carpes, i posar allà les màquines.
* Serien màquines de color gris, que els pedals brillin en la
foscor i així poder seguir generant energia a les nits. Serien
d'acer inoxidable. Les màquines estarien dins una carpa, pel fred
a l'hivern i el sol a l'estiu.

Els arbres de la ciutat.

Descripció de l’acció:

* Posar una placa al costat de cada arbre amb la següent
informació: l'origen, el dia que es va plantar, quin tipus és, el
nom en llatí. Hi hauria d'haver més varietat d'arbres als
carrers, conèixer els cicles de l'arbre, saber si dóna fruits o
no. Les plaques es podrien posar en braille.

Mobilitat reduïda.

Descripció de l’acció:

* Nous dissenys de màquines per fer exercici perquè puguin
utilitzar-les persones amb mobilitat reduïda. Posar escales
mecàniques per fer-ho més accessible.

Semàfors.

Descripció de l’acció:

* Que els semàfors incorporin el compte enrere, que estiguin
coordinats perquè el tràfic flueixi, que incorporin tots el so
per la gent que no hi veu.
* Que els semàfors no estiguin tapats per arbres, i que puguin
ser pintats per colors significatius de cada zona.
* Que s'incorpori una càmera que analitzi la densitat del tràfic
i ajusti els temps de vianants/cotxes

Espais esportius en desús cap a espais per allotjar a gent sense
llar.

Descripció de l’acció:

* Per exemple les zones esportives que no es fan servir,
aprofitar-les per poder allotjar a gent amb necessitats. Posant
matalassos, coixins i mantes.

Zones d’interior per fer esport quan plou.

Descripció de l’acció:

* Dedicar una petita part dels impostos a les pistes interiors
per quan plou i fa fred.
* L'ajuntament de les corts hauria de dedicar una petita part
dels impostos a comprar i remodelar els espais per instal·lar les
pistes